
Da li je dozvoljeno na Zapadu jesti goveđe meso, a ne znati kako se ta goveda kolju i da li se uopće kolju?


* 
* 
* 
* 
* 
* 
* 

 
Da li je dozvoljeno na Zapadu jesti goveđe meso, a ne znati kako se ta goveda kolju i da li se uopće kolju?

Uzvišeni Allah dozvolio je konzumiranje mesa koje zakolju sljedbenici Knjige (židovi ili kršćani). Allah kaže: “I vama je dozvoljena ***[hrana](https://pitajucene.com/search/hrana/questions/ "Pretraži pitanja o hrani")*** onih kojima je data Knjiga.” (El-Maide, 5.) Izrazom “hrana”, po konsenzusu učenjaka, misli se na meso koje oni zakolju i, svakako, nema razilaženja meðu islamskim pravnicima da je dozvoljeno konzumirati ostalu hranu koju pripreme kitabije. Neki islamski učenjaci, čak, dozvoljavaju konzumiranje mesa koje zakolju u ime Isaa ili Uzejra, alejhimes-selam, ili u ime crkve, dok to druga skupina zabranjuje. (Vidjeti: El-Džamiu li ahkamil-Kur’an, 6/78-79 i Tefsirul-Kur’anil-Azim, 2/21.)


Dakle, meso koje zakolju kitabije dozvoljeno je muslimanima, bilo da je uvezeno iz njihovih zemalja ili da ga kolju u zemljama koje pripadaju muslimanima. Ovo je opći šerijatski ***[propis](https://pitajucene.com/search/Propis/questions/ "Pretraži pitanja o propisima")*** oko koga se ne trebaju sporiti muslimani. Meðutim, današnje kitabije prije klanja ubijaju životinje. Ovo ubijanje propisano je državnim zakonom i svako ko postupi suprotno ovome biva podvrgnut kaznenim mjerama radi, navodno, mučenja životinje. Željezna cjevčica prečnika 1,5 – 2 cm i dužine 12 – 15 cm koju iz ručnog pištolja tjera pritisak od 12 bari jednostavno probuši mozak životinje koja kao igračka padne na tlo. Nakon ubijanja, do dizanja životinje na traku za klanje proðe od 4 do 5 minuta tako da je životinja već mrtva prilikom klanja. Nije ispravno kazati da se ovim pištoljem životinja onesvijesti, već se radi o čistom ubijanju. Pitao sam dvojicu veterinara koji kontrolišu ubijanje i klanje da li bi se životanja digla nakon izvjesnog vremena. Uz blagi osmijeh, odgovor je bio kratak i jasan: “Nikada.” Prema tome, nije dozvoljeno jesti govedinu koju kolju današnje kitabije iz prethodno spomenutog razloga i nije ispravno povoditi se za osnovom propisa, jer su oni promijenili tu osnovu i kolju, ustvari, lešinu. Iz ovoga se, svakako, izuzima meso kitabija za koje se pouzdano zna da nije prethodno ubijeno, a Allah najbolje zna.


Odgovorio: Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


